A BIZOTTSÁG 308/2008/EK RENDELETE
(2008. április 2.)
az Európai Parlament és a Tanács 842/2006/EK rendelete alapján a tagállamok képzési és képesítési programjainak bejelentésére szolgáló értesítés formátumának meghatározásáról
(EGT-vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes fluortartalmú üvegházhatású gázokról szóló, 2006. május 17-i 842/2006/EK európai parlamenti és tanácsi rendeletre (1) és különösen annak 5. cikke (5) bekezdésére,
mivel:
(1)
Az értesítéshez használt formanyomtatványnak tartalmaznia kell mindazokat a szükséges alapvető információkat, amelyek alapján a Bizottság által - a 842/2006/EK rendeletnek megfelelően - meghatározott minimumkövetelményeket és kölcsönös elismerési feltételeket teljesítő képesítések vagy igazolások hitelesítése történhet.
(2)
A Bizottság a vállalatok és a személyzet képesítésére vonatkozóan minimumkövetelményeket és kölcsönös elismerési feltételeket határozott meg. Ennek keretében a Bizottság elfogadta az Európai Parlament és a Tanács 842/2006/EK rendelete alapján az egyes fluortartalmú üvegházhatású gázokat tartalmazó helyhez kötött hűtő-, légkondicionáló és hőszivattyú-berendezések tekintetében a vállalatok és a személyzet képesítésére vonatkozó minimumkövetelmények és kölcsönös elismerési feltételek meghatározásáról szóló, 2008. április 2-i, 303/2008/EK bizottsági rendeletet (2); az Európai Parlament és a Tanács 842/2006/EK rendelete alapján az egyes fluortartalmú üvegházhatású gázokat tartalmazó, beépített tűzvédelmi rendszerek és tűzoltó készülékek tekintetében a vállalatok és a személyzet képesítésére vonatkozó minimumkövetelmények és kölcsönös elismerési feltételek meghatározásáról szóló, 2008. április 2-i, 304/2008/EK bizottsági rendeletet (3); az Európai Parlament és a Tanács 842/2006/EK rendelete alapján egyes fluortartalmú üvegházhatású gázok nagyfeszültségű kapcsolóberendezésekből való visszanyerését végző szakemberek képesítésére vonatkozó minimumkövetelmények és kölcsönös elismerési feltételek meghatározásáról szóló, 2008. április 2-i, 305/2008/EK bizottsági rendeletet (4); az Európai Parlament és a Tanács 842/2006/EK rendelete alapján egyes fluortartalmú üvegházhatású gázokból előállított oldószerek különféle berendezésekből való visszanyerését végző szakemberek képesítésére vonatkozó minimumkövetelmények és kölcsönös elismerési feltételek meghatározásáról szóló, 2008. április 2-i, 306/2008/EK bizottsági rendeletet (5); valamint az Európai Parlament és a Tanács 842/2006/EK rendelete alapján a gépjárművekbe szerelt, fluortartalmú üvegházhatású gázokat tartalmazó légkondicionáló rendszerek tekintetében a szakemberek részére szervezett képzési programok minimumkövetelményeinek és a képzési igazolások kölcsönös elismerési feltételeinek meghatározásáról szóló, 2008. április 2-i, 307/2008/EK bizottsági rendeletet (6).
(3)
Az e rendeletben előírt intézkedések összhangban vannak a 2037/2000/EK európai parlamenti és tanácsi rendelet (7) 18. cikkének (1) bekezdése alapján létrehozott bizottság véleményével,
ELFOGADTA EZT A RENDELETET:
1. cikk
A tagállamoknak a 842/2006/EK rendelet 5. cikkének (2) bekezdésében említett tájékoztatáshoz a következő formanyomtatványokat kell használniuk:
1.
a beépített hűtő-, légkondicionáló és hőszivattyú-berendezések tekintetében az e rendelet I. mellékletében meghatározott formanyomtatványt;
2.
a beépített tűzvédelmi rendszerek és tűzoltó készülékek tekintetében az e rendelet II. mellékletében meghatározott formanyomtatványt;
3.
a nagyfeszültségű kapcsolóberendezések tekintetében az e rendelet III. mellékletében meghatározott formanyomtatványt;
4.
a fluortartalmú üvegházhatású gázokból előállított oldószereket tartalmazó berendezések tekintetében az e rendelet IV. mellékletében meghatározott formanyomtatványt;
5.
a gépjárművekbe szerelt légkondicionáló rendszerek tekintetében az e rendelet V. mellékletében meghatározott formanyomtatványt.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. április 2-án.